CELEX: 32018D0393
Language: lt
Date: 1520812800000
Title: 2018 m. kovo 12 d. Komisijos sprendimas (ES) 2018/393, kuriuo Europos Sąjungos vardu patvirtinami Europos Sąjungos ir Maroko Karalystės protokolo, kuriuo nustatomos Europos Sąjungos ir Maroko žuvininkystės sektoriaus partnerystės susitarime numatytos žvejybos galimybės ir finansinis įnašas, pakeitimai

13.3.2018   
            
            
               LT
            
            
               Europos Sąjungos oficialusis leidinys
            
            
               L 69/60
            
         KOMISIJOS SPRENDIMAS (ES) 2018/393
   2018 m. kovo 12 d.
   kuriuo Europos Sąjungos vardu patvirtinami Europos Sąjungos ir Maroko Karalystės protokolo, kuriuo nustatomos Europos Sąjungos ir Maroko žuvininkystės sektoriaus partnerystės susitarime numatytos žvejybos galimybės ir finansinis įnašas, pakeitimai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 16 d. Tarybos sprendimą 2013/785/ES dėl Europos Sąjungos ir Maroko Karalystės protokolo, kuriuo nustatomos Europos Sąjungos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas, sudarymo (1), ypač į jo 3 straipsnį,
   kadangi:
   
               (1)
            
            
               Europos bendrijos ir Maroko Karalystės partnerystės susitarimo žuvininkystės sektoriuje (2) (toliau – Susitarimas), patvirtinto Tarybos reglamentu (EB) Nr. 764/2006 (3), 10 straipsnyje nustatyta, kad minėto Susitarimo taikymui stebėti įsteigiamas Jungtinis komitetas, kuris prižiūri, kaip Susitarimas įgyvendinamas ir aiškinamas ir ar jis tinkamai taikomas, bei, esant reikalui, persvarsto žvejybos galimybes;
            
         
               (2)
            
            
               Europos Sąjungos ir Maroko Karalystės protokolo, kuriuo nustatomos Europos Sąjungos ir Maroko žuvininkystės sektoriaus partnerystės susitarime numatytos žvejybos galimybės ir finansinis įnašas (4) (toliau – Protokolas), patvirtinto Sprendimu 2013/785/ES, 5 straipsnyje nustatyta, kad žvejybos galimybės gali būti persvarstomos bendru sutarimu Jungtiniame komitete, jei tokiu persvarstymu siekiama tvaraus Maroko žuvininkystės išteklių valdymo;
            
         
               (3)
            
            
               2017 m. spalio 25–27 d. Jungtinio komiteto susitikime Briuselyje Marokas paskelbė apie savo ketinimą sumažinti 2018 m. pramoninės pelaginių žuvų žvejybos traleriams skirtą kvotą (žr. žvejybos techninę bylą Nr. 6)], tuo siekdamas užtikrinti atitinkamų išteklių naudojimo tvarumą. Atsižvelgiant į tikėtiną tokios priemonės poveikį atitinkamam laivynui, Europos atstovai ta pačia proga pasiūlė pakeisti tam tikras su pramonine pelaginių žuvų žvejyba susijusias protokolo įgyvendinimo taisykles, kad būtų optimizuotas šios kategorijos žvejybos galimybių panaudojimas;
            
         
               (4)
            
            
               iškart po šio jungtinio komiteto posėdžio Komisija Tarybai perdavė dokumentą, kuriame išsamiai išdėstyti numatomos Sąjungos pozicijos dėl planuojamų pakeitimų konkretūs elementai;
            
         
               (5)
            
            
               remdamasi Sprendimo 2013/785/ES priedo 3 punktu Taryba patvirtino numatomą Sąjungos poziciją;
            
         
               (6)
            
            
               2017 m. spalio 25–27 d. Jungtinio komiteto posėdžio Briuselyje rezultatai, susiję su kvotos pakeitimu, mėnesine viršutine laimikio riba ir 6 kategorijos rūšių grupių laimikio sudėtimi, patvirtinti Maroko žemės ūkio, žuvininkystės, kaimo plėtros, vandens telkinių ir miškų ministerijai ir Europos Komisijai pasikeitus laiškais;
            
         
               (7)
            
            
               šie pakeitimai turėtų būti patvirtinti Europos Sąjungos vardu,
            
         PRIĖMĖ ŠĮ SPRENDIMĄ:
   1 straipsnis
   Europos Sąjungos vardu patvirtinami Europos Sąjungos ir Maroko Karalystės protokolo, kuriuo nustatomos Europos bendrijos ir Maroko žuvininkystės sektoriaus partnerystės susitarime numatytos žvejybos galimybės ir finansinis įnašas, žvejybos techninės bylos Nr. 6 pakeitimai, kuriuos priėmė pagal minėto Susitarimo 10 straipsnį įsteigtas Jungtinis komitetas pasikeisdamas laiškais, kaip nurodyta šio sprendimo priede.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2018 m. kovo 12 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 349, 2013 12 21, p. 1.
   
      (2)  OL L 141, 2006 5 29, p. 4.
   
      (3)  2006 m. gegužės 22 d. Tarybos reglamentas (EB) Nr. 764/2006 dėl Europos bendrijos ir Maroko Karalystės partnerystės susitarimo žuvininkystės sektoriuje sudarymo (OL L 141, 2006 5 29, p. 1).
   
      (4)  OL L 328, 2013 12 7, p. 2.
   
      PRIEDAS
      A.   Europos Komisijos Jūrų reikalų ir žuvininkystės generalinio direktorato 2017 m. lapkričio 10 d. laiško (Ares) 5493915 ištrauka
      
      Gerb. Generaline sekretore,
      Atsižvelgdamas į savo lapkričio 3 d. laišką dėl neseniai vykusio Jungtinio komiteto posėdžio išvadų (Ares 5362568, 2017 11 03) su malonumu patvirtinu, kad, siekiant užtikrinti tvarų atitinkamų išteklių naudojimą, pagal Protokolo 5 straipsnį Europos Sąjungos Taryba 6 kategorijos laivams skirtą 2018 m. kvotą sutiko sumažinti 15 %.
      (…)
      Be to, kaip rašyta minėtame laiške, norėčiau Jūsų paprašyti atsakant į šį laišką patvirtinti toliau nurodytus 6 kategorijos techninių sąlygų pakeitimus, kuriais siekiama optimizuoti šios kategorijos žvejybos galimybių naudojimą:
      
                  —
               
               
                  su laimikio sudėtimi susijusį pakeitimą kuriuo sardinių ir sardinėlių leidžiamas laimikis padidinamas iki 40 % kvotos; toks padidinimas kompensuojamas atitinkamai sumažinant leidžiamą stauridžių, skumbrių ir ančiuvių rūšinės grupės laimikį; priegaudos procentinis dydis lieka nepakitęs;
               
            
                  —
               
               
                  mėnesinės laimikio viršutinės ribos padidinimą iki 12 000 tonų laikotarpiui nuo 2018 m. balandžio 1 iki liepos 14 d., atsižvelgiant į tai, kad Europos Sąjunga norėtų, kad ši mėnesinė viršutinė riba išliktų nepakitusi 2018 m. sausio 1 d.–liepos 14 d. laikotarpiu.
               
            Pagarbiai
      B.   Maroko Karalystės žemės ūkio, žuvininkystės, kaimo plėtros, vandens telkinių ir miškų ministerijos 2017 m. lapkričio 27 d. laiško Nr. 8885 ištrauka
      
      Gerb. skyriaus vadove,
      Visų pirma, norėčiau padėkoti už Jūsų skyriaus pastangas siekiant Europos Sąjungos Tarybos pritarimo dėl 6 kategorijos laivams skirtos 2018 m. kvotos sumažinimo 15 %.
      (…)
      Dėl kitų Jūsų laiške minimų punktų prašyčiau atkreipti dėmesį į mano 2017 m. lapkričio 10 d. laiško šiuos punktus:
      
                  1.
               
               
                  Mes patvirtiname galimybę pakeisti 6 kategorijos laimikio sudėtį į šias procentines dalis: 40 % sardinių ir sardinėlių, 58 % stauridžių, skumbrių ir ančiuvių ir 2 % priegaudos.
               
            
                  2.
               
               
                  Marokas neprieštarauja, kad būtų nustatyta 12 000 t mėnesinė riba, bet tik nuo 2018 m. kovo mėn. (imtinai). 2018 m. sausio ir vasario mėnesiais, kurie sutampa su sardinių ikrų išleidimo laikotarpio pabaiga, bus palikta 10 000 t riba.
               
            Pagarbiai